ai4bharat/Pralekha huggingface dataset:
నౌకారవాణా మంత్రిత్వ శాఖ
దేశీయంగా జల రవాణాను ప్రోత్సహించడానికి జలమార్గ వినియోగ ఛార్జీలను రద్దు చేసిన షిప్పింగ్ మంత్రిత్వ శాఖ
- పర్యావరణ అనుకూలమైన మరియు చౌకైన రవాణా విధానం దేశంలో వ్యాపారం చేయడాన్ని సులభం చేస్తుంది: శ్రీ మన్సుఖ్ మాండవియా
దేశంలో అంతర్గత జల రవాణాను ప్రోత్సహించేలా కేంద్ర ప్రభుత్వం చర్యలను ప్రకటించింది. జల రవాణాను అనుబంధ మార్గాలుగా మరల్చడం, పర్యావరణ అనుకూలమైన మరియు చౌకైన రవాణా విధానాలను ప్రోత్సహించాలన్న భారత ప్రభుత్వ దృష్టి కోణానికి అనుగుణంగా.. తక్షణమే జలమార్గ వినియోగ ఛార్జీలను రద్దు చేయాలని షిప్పింగ్ మంత్రిత్వ శాఖ నిర్ణయించింది. తొలతగా మూడేండ్ల పాటు ఈ ఛార్జీలు మాఫీ చేయబడతాయి. ప్రస్తుతం మొత్తం సరుకు రవాణాలో 2% మాత్రమే జలమార్గాల ద్వారా జరుగుతోందని కేంద్ర షిప్పింగ్ శాఖ సహాయ మంత్రి  శ్రీ మన్సుఖ్ మాండవియా తెలిపారు. జలమార్గ ఛార్జీలను రద్దు చేయడం వల్ల పరిశ్రమలు జాతీయ జల మార్గాల ద్వారా తమ రవాణా కార్యకలాపాలు చేపట్టే విధంగా ఆకర్షిస్తుందన్నారు. జల రవాణా విధానం పర్యావరణ అనుకూలమైనది, చౌకైనది కనుక ఇది ఇతర రవాణా విధానాలపై భారాన్ని తగ్గించడమే కాక దేశంలో వ్యాపారం చేసే సౌలభ్యాన్ని ప్రోత్సహిస్తుంది అని మంత్రి అన్నారు. జాతీయ జలమార్గాలను ఓడల ద్వారా వాడుకోవడంపై నీటి వినియోగ ఛార్జీలు వర్తిస్తాయి. ట్రాఫిక్ కదలికల నిర్వహణ మరియు ట్రాఫిక్ డేటా సేకరణలో ఇది ఒక అవరోధంగా ఉంది. ప్రస్తుతం, ఇన్లాండ్ వాటర్వేస్ అథారిటీ ఆఫ్ ఇండియా  రవాణా నౌకలకు జలమార్గ వినియోగ ఛార్జీలను.. స్థూల రిజిస్టర్డ్ టన్ను  కిలోమీటరుకు రూ.0.02 చొప్పున వసూలు చేస్తుంది. జాతీయ జలమార్గాలపై క్రూయిస్ నడపడానికి కిలో మీటరుకు స్థూల రిజిస్టర్డ్ టన్నుకు  రూ.0.05గా నిర్ణయించింది. కేంద్రం తాజాగా తీసుకున్న రవాణా ఛార్జీల రద్దు నిర్ణయంతో 2019-20 మధ్య 72 ఎంఎంటీ గా ఉన్న జలమార్గ ట్రాఫిక్ కదలిక 2022-23 నాటికి 110 ఎంఎంటీలకు పెరిగే అవకాశం ఉందని అంచనా వేయడమైంది. ఇది ఈ ప్రాంత ఆర్థిక కార్యకలాపాలు మరియు అభివృద్ధికి ప్రయోజనం చేకూర్చనుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 129.54 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 93,733; ఇది 555 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.27% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.36% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 9,525 మంది కోలుకున్నారు. దీంతో, కోలుకున్నవారి మొత్తం సంఖ్య 3,40,89,137 కు పెరిగింది.
గత 24 గంటల్లో 8,439 కొత్త కేసులు నమోదయ్యాయి.
రోజువారీ పాజిటివిటీ రేటు  గత 65 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 24 రోజులుగా 1% కన్నా తక్కువగా ఉంది.
ఇప్పటివరకు 65.06 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
స్వచ్ఛత ను వృద్ధిపరచడం కోసం సీతాపుర్ ఎమ్పి శ్రీ రాజేశ్ వర్మ చేస్తున్న ప్రయాసల ను ప్రశంసించిన ప్రధాన మంత్రి
ఉత్తర్ ప్రదేశ్ లోని సీతాపుర్ నుండి లోక్ సభ సభ్యుని గా ఉన్న శ్రీ రాజేష్ వర్మ స్వచ్ఛత ను గురించి న చైతన్యాన్ని వ్యాప్తి చేయడం కోసం నడుం కట్టి చేస్తున్నటువంటి ప్రయత్నాల ను ప్రధాన మంత్రి శ్రీ నరేంద్ర మోదీ ప్రశంసించారు.
సీతాపుర్ ఎంపి చేసిన ఒక ట్వీట్ కు ప్రధాన మంత్రి ప్రతిస్పందిస్తూ -
‘‘ఈ కార్యక్రమం తో మన పర్యావరణాన్ని స్వచ్ఛం గా ఉంచే విషయంలో ప్రజల లో చైతన్యం పెరగగలదన్న విశ్వాసం నాలో ఉంది. దీనితో పాటుగా, స్వచ్ఛత తో ముడిపడ్డ ప్రయాసల కు పూనుకోవడానికి అవసరమైన ప్రేరణ ను కూడా వారు అందుకోగలుగుతారు.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన దాదాపు 112 కోట్ల డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 13 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,11,98,78,225
|
|
అందుబాటులోని నిల్వలు
|
|
13,00,66,651
దాదాపు 112 కోట్ల  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 13 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
మంత్రిమండలి
నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య ఎమ్ఒయు కు ఆమోదం తెలిపిన మంత్రివర్గం
నవీకరణ యోగ్య శక్తి రంగంలో సహకారం కోసం భారతదేశం, మొరాకో ల మధ్య కుదిరినటువంటి అవగాహనపూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్-పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 ఏప్రిల్ 10వ తేదీన న్యూ ఢిల్లీ లో సంతకాలు అయ్యాయి.
నూతన మరియు నవీకరణ యోగ్య శక్తి సంబంధిత అంశాలలో సాంకేతికపరమైనటువంటి ద్వైపాక్షిక సహకారాన్ని ప్రోత్సహించడానికి మరియు సహకారపూర్వకమైన సంస్థాగత సంబంధాలను పెంపొందించడానికి ఒక పునాదిని పరస్పర ప్రయోజనాలు, సమానత్వం మరియు ఆదాన ప్రదానం ప్రాతిపదికల పైన ఏర్పరచాలన్నది ఇరు పక్షాల ధ్యేయంగా ఉంది. సహకరించుకోదగిన రంగాలకు సంబంధించిన అంశాలను సమీక్ష, పర్యవేక్షణ మరియు చర్చల కోసం ఒక సంయుక్త కార్యాచరణ సంఘాన్ని ఏర్పాటు చేయాలని ఈ ఎమ్ఒయు సంకల్పిస్తోంది.
ఈ ఎమ్ఒయు రెండు దేశాల మధ్య ద్వైపాక్షిక సహకారాన్ని పటిష్టపరచడంలో సహాయకారి కాగలదు.
ఆర్థిక మంత్రిత్వ శాఖ
ఆర్ధిక సంవత్సరం 2023-24లో ఏప్రిల్ 2023కు కేంద్ర ప్రభుత్వ ఖాతాల నెలవారీ సమీక్ష
భారత ప్రభుత్వ తాలూకు నెలవారీ ఖాతాను ఏప్రిల్ 2023లో ఏకీకృతం చేసి, నివేదికలను ప్రచురించారు. దిగువన ముఖ్యాంశాలను ఇవ్వడం జరిగిందిః -
భారత ప్రభుత్వం రూ. 1,70, 501 కోట్లను ను ఏప్రిల్ 2023లో అందుకోగా, అందులో రూ. 1,58, 901 కోట్ల పను్న ఆదాయం , రూ. 10, 958 పన్నేతర ఆదాయం, రూ. 642 రుణ రహిత మూలధన రసీదులు ఉన్నాయి. రుణ రహిత మూలధన రశీదులలో, రూ. 592 కోట్ల రుణాల వసూలు కాగా, రూ. 9 కోట్లు ఇతర మూలధన రశీదులు ఉన్నాయి. భారత ప్రభుత్వం ద్వారా పన్నుల వాటి పంపిణీలో భాగంగా రాష్ట్ర ప్రభుత్వాలకు రూ. 59,140 కోట్లను ఇప్పటివరకూ బదిలీచేయడం జరిగింది. ఇది గత ఏడాది ఇదే కాలంలో బదిలీ చేసిన మొత్తంతో పోలిస్తే రూ. 11, 548 కోట్లు ఎక్కువ.
భారతప్రభుత్వం వెచ్చించిన మొత్తం వ్యయం రూ. 3,04, 096 కోట్లు . ఇందులో రూ. 2,25, 639 కోట్లు ఆదాయపు ఖాతాపై కాగా, రూ. 78,457 కోట్లు మూలధన ఖాతాపై వెచ్చించింది. మొత్తం రెవిన్యూ వ్యయం రూ. 47, 929 కోట్లు వడ్డీ చెల్లింపుల కారణంగా కాగా, రూ. 25, 161 కోట్లు ప్రధాన సబ్సిడీల కారణంగా ఖర్చు అయ్యాయి.
ప్రధాన మంత్రి కార్యాలయం
ఏశియాన్ గేమ్స్లో భారతదేశాని కి ఒకటో బంగారు పతకాన్ని సాధించిన శూటర్ లకు ప్రశంసల ను వ్యక్తంచేసిన ప్రధాన మంత్రి
ఏశియాన్ గేమ్స్ లో బంగారు పతకాన్ని గెలిచినందుకు పది మీటర్ ల ఎయర్ రైఫిల్ మెన్స్ టీమ్ కు అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
‘‘మన తిరుగులేనటువంటి శూటర్ లతో కూడిన పది మీటర్ ల ఎయర్ రైఫిల్ పురుషుల జట్టు సభ్యులు శ్రీయుతులు రుద్రాంక్ష్ పాటిల్, దివ్యాన్శ్ పన్ వర్ మరియు ఐశ్వరీ ప్రతాప్ తోమర్ లు నిజం గా స్ఫూర్తిదాయకమైన రీతి లో ఆడి స్వర్ణ పతకాన్ని గెలుచుకోవడం తో పాటు ఆ క్రమం లో ప్రపంచ రికార్డు ను కూడా ఛేదించారు.’’ అని ప్రధాన మంత్రి అన్నారు.
విజేతల అద్భుతమైన నైపుణ్య ప్రదర్శన కు మరియు దృఢ సంకల్పాని కి గాను వారికి వందనాన్ని ప్రధాన మంత్రి శ్రీ నరేంద్ర మోదీ ఆచరించారు. మరి వారు ఇదే విధం గా సరిక్రొత్త శిఖరాల ను చేరుకొంటూ ఉండాలని ఆయన ఆకాంక్షించారు.
రహదారి రవాణా, హైవేల మంత్రిత్వ శాఖ
గడ్కరీ సమక్షంలో డీఆర్డీఓ భవన్ లో ఎ-శాట్ క్షిపణి నమూనాను రక్షణమంత్రి రాజనాథ్ సింగ్ ఆవిష్కరించారు
ఢిల్లీలోని డీఆర్డీఓ భవన్లో ఆగస్టులో నెలకొల్పిన ఉపగ్ర నిరోధక  క్షిపణి వ్వస్థను రక్షణమంత్రి రాజనాథ్ సింగ్, కేంద్రం రహదారులు, రవాణా, రహదారుల శాఖ మంత్రి నితిన్ గడ్కరీ , డీఆర్డీఓ చైర్మన్, డాక్టర్ జి. సతీష్ రెడ్డి ఆవిష్కరించారు. మనదేశంలో తొలిసారిగా తయారు చేసిన ఉపగ్రహ నిరోధక క్షిపణిని గత మార్చిలో ఒడిశాలోని డాక్టర్ ఏపీజే అబ్దుల్ కలాం ద్వీపం నుండి విజయవంతంగా నిర్వహించబడింది. తక్కువ ఎత్తులో భూకక్ష్యలో వేగంగా కదులుతున్న ఉపగ్రహాన్ని విజయవంతంగా కచ్చితత్వంలో తటస్థీకరించారు. ఇది చాలా క్లిష్టమైన భారీ కార్యక్రమం. చాలా ఎక్కువ వేగంతో గొప్ప ఖచ్చితత్వంతో నిర్వహించారు. ఈ భారీ కార్యక్రమం విజయవంతం కావడం వల్ల అంతరిక్షంలో తన ఆస్తులను కాపాడుకునే సామర్ధ్యం ఉన్న నాలుగో దేశంగా భారతదేశం ఎదిగింది. ఈ సందర్భంగా రక్షణమంత్రి రాజనాథ్ సింగ్ శాస్త్రవేత్తల బృందం చేసిన వినూత్న సాధనను ప్రశంసించారు. డీఆర్డీఓ చైర్మన్ డాక్టర్ జి సతీష్ రెడ్డి మాట్లాడుతూ, ఎ-శాట్ మోడల్ విజయవంతం, భవిష్యత్తులో మరెన్నో సంక్లిష్ల కార్యక్రమాలను చేపట్టేలా డీఆర్డీఓకు స్ఫూర్తిని ఇస్తుందని అన్నారు.
ప్రధాన మంత్రి కార్యాలయం
ప్రధాన మంత్రి ఆవాస్ యోజన- గ్రామీణ్ పథకం లో భాగం గా ఉత్తర్ ప్రదేశ్ లో 6 లక్షల మంది లబ్ధిదారులకు ఆర్ధిక సహాయ రాశి ని ఈ నెల 20న విడుదల చేయనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ దాదాపు 2,691 కోట్ల రూపాయల ఆర్ధిక సహాయాన్ని ‘ప్రధాన మంత్రి ఆవాస్ యోజన- గ్రామీణ్’  లో భాగం గా ఉత్తర్ ప్రదేశ్ లో 6.1 లక్షల మంది లబ్ధిదారులకు బుధవారం, అంటే ఈ నెల 20న, మధ్యాహ్నం 12 గంటలకు వీడియో కాన్ఫరెన్స్ మాధ్యమం ద్వారా విడుదల చేయనున్నారు. ఈ సందర్భం లో కేంద్ర గ్రామీణాభివృద్ధి శాఖ మంత్రి, ఉత్తర్ ప్రదేశ్ ముఖ్యమంత్రి కూడా పాల్గొంటారు. 5.30 లక్షల లబ్దిదారులకు తొలి కిస్తీ ఆర్థిక సహాయం విడుదల కు తోడు ఇప్పటికే పిఎమ్ఎవై- జి లో ఒకటో కిస్తీ ఆర్థిక సహాయాన్ని అందుకొన్న 80 వేల మంది లబ్ధిదారులకు కూడా రెండో కిస్తీ తాలూకు ఆర్థిక సాయం అందనుంది.
‘ప్రధాన మంత్రి ఆవాస్ యోజన- గ్రామీణ్’
‘‘2022వ సంవత్సరాని కల్లా అందరికీ గృహనిర్మాణం’’ అంటూ ప్రధాన మంత్రి పిలుపునిచ్చారు. దీనికోసం 2016వ సంవత్సరం నవంబర్ 20న పిఎమ్ ఎవై- జి అనే కార్యక్రమాన్ని ప్రారంభించడమైంది. ఈ పథకం లో భాగంగా ఇంతవరకు దేశవ్యాప్తం గా 1.26 కోట్ల ఇళ్ల ను నిర్మించడం జరిగింది. పిఎమ్ ఎవై- జి లో భాగంగా మైదాన ప్రాంతాలలో ప్రతి ఒక్క లబ్దిదారుకు ఇంటి నిర్మాణానికి గాను 1.20 లక్షల రూపాయలు, పర్వత మయమైన రాష్ట్రాల  వారికి 1.30 లక్షల మేర ఆర్థిక సహాయాన్ని అందించడం జరుగుతోంది.
పిఎమ్ ఎవై- జి లబ్ధిదారులకు ఇంటికి అదనం గా మహాత్మ గాంధీ జాతీయ గ్రామీణ ఉపాధి హామీ పథకం  లో భాగం గా నైపుణ్యం లేని శ్రామికుల శ్రేణి లో సైతం సాయాన్ని అందించడం జరుగుతుంది. దీనితో పాటు టాయిలెట్ నిర్మాణానికి స్వచ్ఛ్ భారత్ మిశన్- గ్రామీణ్ , ఎమ్ జిఎన్ఆర్ఇజిఎస్ లేదా మరే ఇతర వనరుల నుంచి 12,000 రూపాయల ఆర్థిక సహాయ రాశి ని అందించడం జరుగుతుంది. ఈ పథకాన్ని కేంద్ర ప్రభుత్వం, రాష్ట్రాలు/ కేంద్ర పాలిత ప్రాంతాలకు చెందిన ఇతర పథకాలతో కూడాను కలపడమైంది. దీనిలో భాగంగా లబ్ధిదారు కు ఎల్ పిజి కనెక్షన్ తాలూకు ప్రయోజనాన్ని అందదించడం కోసం ‘ప్రధాన మంత్రి ఉజ్వల యోజన’, విద్యుత్తు కనెక్షన్, సురక్షిత మంచినీటి సరఫరా కై జల్ జీవన్ మిశన్ తదితరాను కూడా ఇందులో చేర్చడం జరిగింది.
ఆరోగ్య, కుటుంబ సంక్షేమ మంత్రిత్వ శాఖ
30 కోట్ల కోవిడ్-19 వ్యాక్సిన్ డోస్ ల కోసం బయోలాజికల్-ఇ కంపెనీతో ముందస్తు ఏర్పాటును ఖరారు చేసుకున్న కేంద్ర ఆరోగ్య మంత్రిత్వ శాఖ
హైదరాబాద్ కు చెందిన వ్యాక్సిన్ తయారీ సంస్థ బయోలాజికల్-ఇతో 30 కోట్ల కోవిడ్-19 వ్యాక్సిన్ డోస్ ల సరఫరాకు కేంద్ర ఆరోగ్య మంత్రిత్వ శాఖ తుది రూపం ఇచ్చింది. 2021 ఆగస్టు-డిసెంబర్ నెలల మధ్య కాలంలో ఈ వ్యాక్సిన్ డోస్ లను బయోలాజికల్-ఇ తయారుచేసి నిల్వ చేస్తుంది. ఇందుకోసం బయోలాజికల్-ఇ సంస్థకు కేంద్ర ఆరోగ్య మంత్రిత్వ శాఖ రూ.1500 అడ్వాన్స్ గా చెల్లించింది.
బయోలాజికల్-ఇ తయారుచేయనున్న కోవిడ్-19 వ్యాక్సిన్ తొలి దశ, రెండో దశ క్లినికల్ పరీక్షలు సత్ఫలితాలనివ్వడంతో ఇప్పుడు మూడో దశ క్లినికల్ పరీక్షలు జరుగుతున్నాయి. బయోలాజికల్-ఇకి చెందిన ఆర్ బిడి ప్రోటీన్ సబ్ యూనిట్ ఈ వ్యాక్సిన్ ను అభివృద్ధి చేసింది. రాబోయే కొద్ది నెలల కాలంలో ఇది అందుబాటులోకి రానుంది.
బయోలాజికల్-ఇ కోవిడ్-19 వ్యాక్సిన్  ప్రతిపాదనను జాతీయ స్థాయి వ్యాక్సిన్ పర్యవేక్షణ నిపుణుల బృందం పరిశీలించి దానికి సంబంధించిన అంశాలన్నింటినీ పూర్తి స్థాయిలో పరీక్షించి సంతృప్తి చెందిన తర్వాతనే వినియోగ అనుమతి మంజూరు చేసింది.
దేశీయ వ్యాక్సిన్ తయారీ కంపెనీలకు అవసరమైన పరిశోధన, అభివృద్ధి  మద్దతు, ఆర్థిక సహాయం అందించి ప్రోత్సహించేందుకు భారత ప్రభుత్వం చేస్తున్న కృషిలో భాగంగానే బయోలాజికల్-ఇతో ఈ ఏర్పాటు చేసుకుంది.
బయోలాజికల్-ఇ కోవిడ్ వ్యాక్సిన్ కు ప్రీ క్లినికల్ దశ నుంచి మూడో దశ ట్రయల్స్ వరకు భారత ప్రభుత్వం పూర్తి స్థాయి మద్దతు అందిస్తోంది. ఇందుకోసం బయోటెక్నాలజీ శాఖ రూ.100 కోట్లు ఆర్థిక సహాయం చేయడంతో పాటు జంతువులపై వ్యాక్సిన్ ప్రభావాన్ని పరీక్షించేందుకు పరిశోధనా కార్యకలాపాలు నిర్వహించే ఫరీదాబాద్ లోని ట్రాన్స్ లేషనల్ హెల్త్ సైన్స్ టెక్నాలజీ ఇన్ స్టిట్యూట్  ద్వారా భాగస్వామ్యం కూడా కుదుర్చుకుంది.
భారత ప్రభుత్వం ఆత్మనిర్భర్ ప్యాకేజి 3.0లో కింద దేశీయంగా కోవిడ్-19 వ్యాక్సిన్ అభివృద్ధి ప్రయత్నాలను వేగవంతం చేసేందుకు ప్రకటించిన మిషన్ కోవిడ్ సురక్ష - భారత కోవిడ్-19 వ్యాక్సిన్ అభివృద్ధి కార్యక్రమం ద్వారా ఈ చర్యలు చేపట్టింది.
పౌరులందరికీ సురక్షితం, సమర్థవంతం, భరించగల ధరల్లో కోవిడ్-19 వ్యాక్సిన్ ను అందుబాటులోకి తేవడం ఈ కార్యక్రమం లక్ష్యం. ఈ కార్యక్రమం ఇప్పటివరకు ఐదారు కోవిడ్-19 వ్యాక్సిన్లకు మద్దతు అందిస్తోంది. వాటిలో కొన్ని లైసెన్సులు మంజూరు చేసి ప్రజారోగ్య వ్యవస్థలో ప్రవేశపెట్టేందుకు సిద్ధంగా ఉన్నాయి. ఇది కోవిడ్-19 వ్యాక్సిన్ అభివృద్ధి ప్రయత్నాలను వేగవంతం చేయడంతో పాటు దేశంలో వ్యాక్సిన్ల పూర్తి స్థాయి నిరంతర అభివృద్ధికి, భవిష్యత్ పరిశోధన, అభివృద్ధి కార్యకలాపాలకు అనుకూల వాతావరణం కల్పించింది.
ఉక్కు మంత్రిత్వ శాఖ
'ఆజాది కా అమృత్ మహోత్సవం' నిర్వహణలో భాగంగా ఇంజినీర్స్డే వేడుకల్లో టెక్ క్వెస్ట్ క్విజ్
'ఆజాది కా అమృత్ మహోత్సవం' జరుపుకుంటుండడం, ప్రముఖ ఇంజినీర్ డాక్టర్ ఎం విశ్వేశ్వరయ్య 162 వ జన్మదినాన్ని పురస్కరించుకుని, సెయిల్-భిలాయ్ స్టీల్ ప్లాంట్ మానవ వనరుల అభివృద్ధి  విభాగం ద్వారా హెచ్ఆర్డీసీలో 'టెక్_క్వెస్ట్ 1.0' అనే ప్రత్యేకమైన క్విజ్ కార్యక్రమాన్ని నిర్వహించింది. ఈ కార్యక్రమంలొ ఆడియో- విజువల్ క్విజ్, టెక్నాలజీ మరియు ఇంజనీరింగ్ విషయాలకు అంకితం చేయబడింది, రాత అర్హత రౌండ్లో 30 ఇద్దరు సభ్యుల జట్లు పాల్గొన్నాయి, అందులో ఆరు జట్లు ఫైనల్కు చేరాయి. ఈ క్విజ్ టెక్నాలజీ మరియు ఇంజినీరింగ్పై ఆసక్తికరమైన రీతిలో తగు జ్ఞానాన్ని పంచుకోవడానికి అటువంటి కార్యక్రమం నిర్వహిస్తే మేలని ఈడీ  శ్రీ ఎస్.కె. దూబే వ్యక్తం చేసిన ఆలోచనకు వాస్తవరూపకతగా ఈ క్విజ్ నిర్వహించడం జరిగింది.
యువజన వ్యవహారాలు, క్రీడల మంత్రిత్వ శాఖ
2020-21 సంవత్సరానికి నేషనల్ సర్వీస్ స్కీమ్ అవార్డులను బహూకరించిన రాష్ట్రపతి
రాష్ట్రపతి శ్రీమతి ద్రౌపది ముర్ము రాష్ట్రపతి భవన్ లో జరిగిన ఒక కార్యక్రమంలో 2020-21 సంవత్సరానికి నేషనల్ సర్వీస్ స్కీమ్ అవార్డులను బహూకరించారు. కేంద్ర యువజన వ్యవహారాలు, క్రీడల శాఖ మంత్రి శ్రీ అనురాగ్ ఠాకూర్, కేంద్ర యువజన వ్యవహారాలు, క్రీడల శాఖ సహాయ మంత్రి శ్రీ నితిష్ ప్రమాణిక్ ఈ అవార్డుల ప్రదానోత్సవ కార్యక్రమంలో పాల్గొన్నారు. యువజన వ్యవహారాల శాఖ కార్యదర్శి శ్రీ సంజయ్ కుమార్, క్రీడల శాఖ కార్యదర్శి శ్రీమతి సుజాతా చతుర్వేది, మంత్రిత్వ శాఖ సీనియర్ అధికారులు, ఇతర ప్రముఖులు ఈ కార్యక్రమానికి హాజరైన వారిలో ఉన్నారు.
దేశంలో ఎన్ఎస్ఎస్ కార్యకలాపాలను ప్రోత్సహించేందుకు సమాజానికి స్వచ్ఛందంగా అత్యుత్తమ సేవలందించిన విశ్వవిద్యాలయాలు/ +2 కౌన్సిల్, ప్రోగ్రామ్ అధికారులు/ ఎన్ఎస్ఎస్ యూనిట్లు, ఎన్ఎస్ఎస్ వలంటీర్లకు ప్రతీ ఏడాది కేంద్ర యువజన వ్యవహారాలు, క్రీడల మంత్రిత్వ శాఖ ఈ అవార్డులు అందిస్తుంది. దేశవ్యాప్తంగా ప్రస్తుతం 40 లక్షల మంది ఎన్ఎస్ఎస్ వలంటీర్లున్నారు. 2020-21 సంవత్సరానికి ఈ దిగువ మూడు విభాగాల్లో నేషనల్ సర్వీస్ స్కీమ్  అవార్డుల వివరాలు ఇలా ఉన్నాయి.
|
|
క్రమ సంఖ్య
|
|
వర్గీకరణలు
|
|
అవార్డుల సంఖ్య
|
|
అవార్డు విలువ
|
|
1
|
|
విశ్వవిద్యాలయం/ కౌన్సిల్
|
|
2
|
|
మొదటి అవార్డు : విశ్వవిద్యాలయం/ +2 కౌన్సిల్ కు ఒక ట్రోఫీ సహా రూ.5,00,000/- .
- ప్రోగ్రామ్ కోఆర్డినేటర్ కు ఒక సర్టిఫికెట్, ఒక రజత పతకం
రెండో అవార్డు : విశ్వవిద్యాలయం/ +2 కౌన్సిల్ కు ఒక ట్రోఫీ సహా రూ.3,00,000/- .
- ప్రోగ్రామ్ కోఆర్డినేటర్ కు ఒక సర్టిఫికెట్, ఒక రజత పతకం
|
|
2
|
|
ఎన్ఎస్ఎస్ యూనిట్లు
కార్యక్రమాలు
|
|
10+10
|
|
ఒక్కో ఎన్ఎస్ఎస్ యూనిట్ కు ఒక ట్రోఫీ సహా రూ.2,00,000/- 
ఒక్కో ప్రోగ్రామ్ ఆఫీసర్ కు ఒక సర్టిఫికెట్, ఒక రజత పతకం సహా రూ.1,50,000/-
|
|
3
|
|
ఎన్ఎస్ఎస్
వలంటీర్లు
|
|
30
|
|
ఒక్కో ఎన్ఎస్ఎస్ వలంటీర్ కు ఒక సర్టిఫికెట్, రజత పతకం సహా రూ.1,00,000/-
స్వచ్ఛంద కమ్యూనిటీ సేవల ద్వారా విద్యార్థుల వ్యక్తి త్వం, ప్రవృత్తి అభివృద్ధి లక్ష్యంగా 1969లో ప్రారంభించిన కేంద్ర ప్రభుత్వం పథకం ఎన్ఎస్ఎస్. సైద్ధాంతికంగా ఎన్ఎస్ఎస్ కు స్ఫూర్తి మహాత్మాగాంధీ. అందుకు తగినట్టుగానే ఎన్ఎస్ఎస్ నినాదం కూడా “నాట్ మి, బట్ యు” 
సామాజిక అవసరాలకు అనుగుణంగా నిరంతర, ప్రత్యేక శిబిరాల నిర్వహణ ద్వారా ఎన్ఎస్ఎస్ వలంటీర్లు ప్రధానంగా సామాజిక ప్రాధాన్యం గల సమస్యలపై పని చేస్తారు. అలాంటి సమస్యల్లో  అక్షరాస్యత, విద్య,  ఆరోగ్యం, కుటుంబ సంక్షేమం, పోషకాహారం,  పర్యావరణ పరిరక్షణ,  సామాజిక సేవా కార్యక్రమాలు,  మహిళా సాధికారత కార్యక్రమాలు,  ఆర్థికాభివృద్ధితో అనుసంధానమైన కార్యక్రమాలు,  వైపరీత్యాల సమయంలో ప్రమాదంలో ఉన్న వారిని కాపాడి, సహాయం అందించే కార్యక్రమాలు,  స్వచ్ఛతా కార్యకలాపాలు.
రైల్వే మంత్రిత్వ శాఖ
30 ప్రత్యేక రాజధాని స్పెషల్ రైళ్ళు మరియు 200 స్పెషల్ మెయిల్ ఎక్స్ ప్రెస్ రైళ్ళు కు సంబంధించిన 12.05.2020 మరియు 01.06.2020 నుంచి అమలులో ఉన్న సూచనలను సవరించిన భారతీయ రైల్వే
· నోటిఫై చేసిన అన్ని ప్రత్యేక రైళ్ళ ముందస్తు రిజర్వేషన్ వ్యవధి ని 30 రోజుల నుంచి 120 రోజులకు పెంచాలని నిర్ణయించిన రైల్వే మంత్రిత్వ శాఖ
· ఈ 230 రైళ్ళలో పార్సిల్ మరియు సామాను బుకింగ్ అనుమతించబడుతుంది.
· పై మార్పులు రైలు బుకింగ్ తేదీ 2020 మే 31, 8 గంటల నుంచి అమల్లోకి వస్తాయి
2020 మే 12 నుంచి మొదలైన 30 ప్రత్యేక రాజధాని రకం రైళ్ళ కోసం, 2020 జూన్ 1 నుంచి మొదలు కానున్న 200 స్పెషల్ మెయిల్ ఎక్స్ ప్రెస్ కోసం ఇచ్చిన సూచనలను భారతీయ రైల్వే సవరించింది. వీటిపై అన్ని స్పెషల్ అడ్వాన్స్ రిజర్వేషన్ వ్యవధిని 30 రోజుల నుంచి 120 రోజులకు పెంచాలని రైల్వే మంత్రిత్వ శాఖ నిర్ణయించింది. ఈ 230 రైళ్ళలో పార్సిల్ మరియు సామాను బుకింగ్ కూడా అనుమతించబడుతుంది.
నోటిఫై చేసిన అన్ని స్పెషల్స్ అడ్వాన్స్
పై మార్పులు 2020 మే 31 ఉదయం 8 గంటల నుంచి అమలులోకి రానున్నాయి. అదే విధంగా ఇతర నిబంధనలు అంటే ప్రస్తుత బకింగ్, తత్కాల్ కోటా, రోడ్ సైడ్ స్టేషన్లకు సీట్ల కేటాయింపు మొదలైనవి రెగ్యులర్ టైమ్ టేబుల్ రైళ్ళలో మాదిరిగానే ఉంటాయి.
ఈ సూచనలను ట్రాఫిక్ కమర్షియల్ డెరక్టరేట్ లోని వాణిజ్య సర్క్యులర్ కింద భారతీయ రైల్వే వెబ్ సైట్ www.indianrailways.gov.in లో చూడవచ్చు.
--
(Visitor Counter : 167
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 105.43 కోట్ల డోసులను అందించారు.
గత 24 గంటల్లో 14,313 కొత్త కేసులు నమోదయ్యాయి.
రికవరీ రేటు 98.19% కు చేరింది.
గత 24 గంటల్లో 13,543 మంది కోలుకున్నారు. దీంతో, కోలుకున్నవారి మొత్తం సంఖ్య 3,36,41,175 కు పెరిగింది.
మొత్తం కేసుల్లో క్రియాశీల కేసులు 1% కంటే తక్కువగా, 0.47% వద్ద ఉన్నాయి. 2020 మార్చి నుంచి ఇది కనిష్ట స్థాయి.
దేశవ్యాప్త క్రియాశీల కేసుల సంఖ్య 1,61,555.
వారపు పాజిటివిటీ రేటు  గత 36 రోజులుగా 2% కన్నా తక్కువగా ఉంది.
రోజువారీ పాజిటివిటీ రేటు  గత 26 రోజులుగా 2% కన్నా తక్కువగా ఉంది.
ఇప్పటివరకు 60.70 కోట్ల కొవిడ్ పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 15.71 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
15,71,64,775
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 15.71 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
గుజరాత్ ఉన్నత న్యాయస్థానం వజ్రోత్సవ సూచకంగా ఈ నెల 6న నిర్వహించే కార్యక్రమాన్ని ఉద్దేశించి ప్రసంగించనున్న ప్రధాన మంత్రి
గుజరాత్ ఉన్నత న్యాయస్థానం వజ్రోత్సవానికి గుర్తు గా ఏర్పాటు చేసిన కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ శనివారం అంటే, ఈ నెల 6న, ఉదయం 10 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. ఈ ఉన్నత న్యాయస్థాయం ఏర్పాటై అరవై సంవత్సరాలు పూర్తి అయిన ఘటన ను సూచించే ఒక స్మారక తపాలా బిళ్ళ ను కూడా ఆయన ఆవిష్కరిస్తారు.
ఈ కార్యక్రమం లో చట్టం, న్యాయం శాఖ కేంద్ర మంత్రి, సర్వోన్నత న్యాయస్థానం న్యాయమూర్తులు, గుజరాత్ ఉన్నత న్యాయస్థానం న్యాయమూర్తులతో పాటు గుజరాత్ ముఖ్యమంత్రి కూడా పాలుపంచుకోనున్నారు. గుజరాత్ న్యాయ సముదాయం సభ్యులు సైతం ఈ కార్యక్రమం లో పాల్గొంటారు.
హోం మంత్రిత్వ శాఖ
జైళ్లలో ఉన్న అండర్ ట్రయల్ సమస్యలను పరిష్కరించడానికి హోం వ్యవహారాల మంత్రిత్వ శాఖ అనేక చర్యలు
- ప్రధాన మంత్రి శ్రీ నరేంద్ర మోదీ నాయకత్వంలో మరియు కేంద్ర హోం మంత్రి మరియు సహకార మంత్రి శ్రీ అమిత్ షా మార్గదర్శకత్వంలో హోం వ్యవహారాల మంత్రిత్వ శాఖ చర్యలు
- బడ్జెట్ యొక్క ప్రయోజనాలు సమాజంలోని అన్ని ఉద్దేశించిన వర్గాలలో విస్తరించబడతాయని నిర్ధారించడానికి, బడ్జెట్ యొక్క ప్రాధాన్యతలలో ఒకటి, అవి మార్గదర్శక 'సప్తఋషులు' చివరి మైలుకు చేరుకోవడం, ఇందులో ఒకటి 'పేద ఖైదీలకు మద్దతు'
- - జైళ్లలో ఉన్న మరియు పెనాల్టీ లేదా బెయిల్ మొత్తాన్ని భరించలేని పేద వ్యక్తులకు అవసరమైన ఆర్థిక సహాయం అందించాని ఇది భావిస్తుంది
- ఇది పేద ఖైదీలు, వీరిలో ఎక్కువ మంది సామాజికంగా వెనుకబడిన లేదా అట్టడుగు వర్గాలకు చెందిన తక్కువ విద్య మరియు ఆదాయ స్థాయి కలిగిన వారు జైలు నుండి బయటకు రావడానికి వీలు కల్పిస్తుంది
- వారివారి ఆర్థిక పరిమితుల కారణంగా జరిమానా చెల్లించక బెయిల్ పొందలేక లేదా జైళ్ల నుండి విడుదల కాని పేద ఖైదీలకు ఉపశమనం కలిగించడానికి భారత ప్రభుత్వం రాష్ట్రాలకు ఆర్థిక సహాయాన్ని అందిస్తుంది.
ప్రధాన మంత్రి శ్రీ నరేంద్ర మోదీ నాయకత్వంలో మరియు కేంద్ర హోం మంత్రి మరియు సహకార మంత్రి శ్రీ అమిత్ షా మార్గదర్శకత్వంలో జైళ్లలో ఉన్న అండర్ ట్రయల్ సమస్యలను ఎప్పటికప్పుడు పరిష్కరించేందుకు హోం వ్యవహారాల మంత్రిత్వ శాఖ అనేక చర్యలు తీసుకుంటోంది. క్రిమినల్ ప్రొసీజర్ కోడ్ లో సెక్షన్ 436ఏ చొప్పించడం, సీఆర్పీసీలో XXIA 'ప్లీ బేరానికి' అనే కొత్త అధ్యాయాన్ని చొప్పించడం మొదలైనవి ఉన్నాయి. వివిధ స్థాయిలలో న్యాయ సేవల అథారిటీ ద్వారా పేద ఖైదీలకు ఉచిత న్యాయ సహాయం అందించబడుతోంది. బడ్జెట్ యొక్క ప్రయోజనాలు సమాజంలోని అన్ని ఉద్దేశించిన వర్గాలలో విస్తరించబడతాయని నిర్ధారించడానికి, బడ్జెట్ యొక్క ప్రాధాన్యతలలో ఒకటి, అవి మార్గదర్శక 'సప్తఋషులు' చివరి మైలుకు చేరుకోవడం, ఇందులో 'పేద ఖైదీలకు మద్దతు' అనేది ఒక అంశం. జైళ్లలో ఉన్న మరియు పెనాల్టీ లేదా బెయిల్ మొత్తాన్ని భరించలేని పేద వ్యక్తులకు అవసరమైన ఆర్థిక సహాయాన్ని అందించాలని ఇది భావిస్తుంది. ఇది పేద ఖైదీలు, వీరిలో ఎక్కువ మంది సామాజికంగా వెనుకబడిన లేదా అట్టడుగు వర్గాలకు చెందిన తక్కువ విద్య మరియు ఆదాయ స్థాయి కలిగిన వారు జైలు నుండి బయటకు రావడానికి వీలు కల్పిస్తుంది. ఈ పథకం యొక్క విస్తృత రూపురేఖలు సంబంధిత వాటాదారులతో సంప్రదించి ఖరారు చేయబడ్డాయి. దీని కింద భారత ప్రభుత్వం రాష్ట్రాలకు ఆర్థిక సహాయాన్ని అందజేస్తుంది. వారివారి ఆర్థిక పరిమితుల కారణంగా జరిమానా చెల్లించక బెయిల్ పొందలేక లేదా జైళ్ల నుండి విడుదల కాని పేద ఖైదీలకు ఉపశమనం కలిగించడానికి భారత ప్రభుత్వం రాష్ట్రాలకు ఆర్థిక సహాయాన్ని అందిస్తుంది. ఈ ప్రక్రియను మరింత బలోపేతం చేయడానికి, పేద ఖైదీలకు ప్రయోజనాలు చేరేలా సాంకేతికతతో నడిచే పరిష్కారాలు ఉంచబడతాయి; ఇందులో ఈ-ప్రైజన్స్ ప్లాట్ఫారమ్ను బలోపేతం చేయడం; జిల్లా లీగల్ సర్వీసెస్ అథారిటీని బలోపేతం చేయడం, అవసరమైన పేద ఖైదీలకు నాణ్యమైన న్యాయ సహాయం అందుబాటులో ఉండేలా చూసేందుకు వాటాదారుల అవగాహన మరియు సామర్థ్యాన్ని పెంపొందించడం వంటివి ఇందులో భాగంగా ఉన్నాయి. జైళ్లు క్రిమినల్ జస్టిస్ సిస్టమ్లో ముఖ్యమైన భాగం మరియు చట్టబద్ధమైన పాలనను సమర్థించడంలో ముఖ్యమైన పాత్ర పోషిస్తాయి. హోం వ్యవహారాల మంత్రిత్వ శాఖ ఎప్పటికప్పుడు జారీ చేసిన వివిధ సలహాల ద్వారా ముఖ్యమైన మార్గదర్శకాలను రాష్ట్ర ప్రభుత్వాలతో పంచుకుంటుంది. జైళ్లలో భద్రతా మౌలిక సదుపాయాలను మెరుగుపరచడం మరియు ఆధునీకరించడం కోసం ఎంహెచ్ఏ రాష్ట్ర ప్రభుత్వాలకు ఆర్థిక సహాయాన్ని అందిస్తోంది.
ప్రధాన మంత్రి కార్యాలయం
ఆంధ్ర ప్రదేశ్ లోని నెల్లూరు లో ఒక జన సభ ఏర్పాటైన సందర్భం లో జరిగినదుర్ఘటన ప్రాణ నష్టాని కి దారితీయడం పట్ల సంతాపాన్ని తెలిపిన ప్రధాన మంత్రి
పిఎమ్ఎన్ఆర్ఎఫ్ నుండి పరిహారాన్ని ఇవ్వడం జరుగుతుంది అని ఆయన ప్రకటించారు
ఆంధ్ర ప్రదేశ్ లోని నెల్లూరు జిల్లా లో ఏర్పాటైన ఒక జన సభ సందర్భం లో జరిగిన దుర్ఘటన కారణం గా ప్రాణ నష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు.
ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల చొప్పున, మరి అలాగే ఈ దుర్ఘటన లో గాయాల బారిన పడ్డ వ్యక్తుల కు 50,000 రూపాయల వంతున ప్రధాన మంత్రి జాతీయ సహాయ నిధి  నుండి అందించడం జరుగుతుంది అని కూడా ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘ఆంధ్ర ప్రదేశ్ లోని నెల్లూరు లో ఏర్పాటైన ఒక జన సభ లో దుర్ఘటన జరిగినందుకు బాధపడ్డాను. ఈ దుర్ఘటన లో ప్రియతముల ను కోల్పోయిన కుటుంబాల కు ఇదే నా సంతాపం. ఈ దుర్ఘటన లో గాయపడ్డ వ్యక్తులు త్వరలోనే పున: స్వస్థులు అగుదురు గాక. ఈ దుర్ఘటన లో ప్రాణాల ను కోల్పోయిన వ్యక్తుల దగ్గరి సంబంధికుల కు 2 లక్షల రూపాయల వంతున పరిహారాన్ని ప్రధాన మంత్రి జాతీయ సహాయ నిధి  నుండి ఇవ్వడం జరుగుతుంది. అలాగే, ఈ దుర్ఘటన లో గాయపడిన వ్యక్తుల కు 50,000 రూపాయల చొప్పున ఇవ్వడం జరుగుతుంది: ప్రధాన మంత్రి @narendramodi’’ అని తెలిపింది.